รัฐมนตรีประจำสำนักนายกรัฐมนตรี รับมอบรองเท้า 50,000 คู่ ส่งมอบให้ผู้ประสบภัยน้ำท่วม
รัฐมนตรีประจำสำนักนายกรัฐมนตรี รับมอบรองเท้า 50,000 คู่ เตรียมส่งมอบให้ผู้ประสบภัยน้ำท่วม พร้อมลงพื้นที่สำรวจวัดที่เสียหาย เพื่อเร่งฟื้นฟูต่อไปนายเทวัญ ลิปตพัลลภ รัฐมนตรีประจำสำนักนายกรัฐมนตรี รับมอบรองเท้าจากบริษัท กรีนฟูทแวย์ ผู้ผลิตรองเท้าแตะยางพาราส่งออกต่างประเทศ จำนวน 50,000 คู่ มูลค่าประมาณ 5 ล้านบาท เพื่อส่งต่อให้กับผู้ประสบภัยน้ำท่วมในหลายจังหวัด เบื้องต้นช่วงบ่ายวันนี้จะขนส่งไปยังพื้นที่ประสบภัยจำนวน 4 คันรถสิบล้อ จึงขอขอบคุณบริษัทที่ได้เห็นความเดือดร้อนของประชาชน เพราะรองเท้าเป็นสิ่งสำคัญอย่างยิ่งในการดำรงชีวิต จึงจะนำไปแจกจ่ายให้กับประชาชนในพื้นที่ได้รับผลกระทบต่อไปอย่างไรก็ตาม ในวันเสาร์ที่ 28 กันยายนนี้ ตนเองจะเดินทางลงพื้นที่จังหวัดอุบลราชธานี พร้อมด้วยสมเด็จพระมหาธีราจารย์ เจ้าอาวาสวัดยานนาวา ในฐานะมหาเถรสมาคม เพื่อนำเงินส่วนหนึ่งไปช่วยเหลือวัดที่ได้รับผลกระทบในครั้งนี้ เบื้องต้นมีจำนวน 100 วัดที่เสียหาย และกำลังให้สำนักงานพุทธศาสนาแห่งชาติสำรวจความเสียหายอยู่ เพื่อจะฟื้นฟูเยียวยาหลังน้ำลดต่อไป